Самае прыемнае ў гэтым салоне тое, што амаль кожны ўдзельнік, рамеснік ці прадстаўнік крамы, імкнецца не проста прадаць свой тавар, але і ўцягнуць наведвальніка ў творчы працэс. Калі нікуды не спяшацца і загадзя скласці для сябе праграму наведвання выставы (расклад майстар класаў – а іх на працягу тыдня праводзіцца каля 400 – публікуецца загадзя на сайце), можна за адзін дзень навучыцца ўпрыгожваць масцікай тарты, рабіць папяровыя гірлянды, шыць сумкі, правільна і прыгожа фатаграфаваць вынікі сваёй творчасці, расслабляцца пры дапамозе вязання, выразаць аб’ёмныя кірыгамі…